Mə ngáwé óyīlí ai mís máma: təge bəbə ńdǐb ngɔn miníngá. 2Amú ngab fé Zāmbá á yi və́ á yób, ngab elíg dzé fɔ̄ɔ̄ Shadái ǎ yi lóm á yób ? 3Ngǎ sə hə amalá ású bə́bə̂ bə́ bod, ai məlúman ású bəbɔ bə́ ábé ? 4Yə nâ ǎ yēn kig ákyāí mānyiŋ? Ngǎ a láŋ mə̄kōl mə́sə matyé ? 5Ńdɔ̄ hḿ, yə mə ngáwulu á zēn miǹnǎl, yə akǒl dáma á ngákə m̀bíl á mədugán ? 6Á və̄gə́ mā á miǹlod mí bod bə́ sósōō, abǒg tē á fɔ̄ɔ̄ Zāmbá ā yi yə̌m naa mə nə á sááŋ ! 7Ngə́ ákǒl dámā á ngálúm zēn yǎ sósōō mvús, ngə́ ńnə̄m wáma ó ngátoŋ mís máma, ngə́ mān átɔ́n mvid a ngákadan ma á mɔ́, 8Á bɔ̄ fɔ̄ɔ̄ naa é dzom mābɛ, mod m̀fə́ ényē á di dzɔ́, mənyəŋ bidí máma mə́ manáŋa tyêban á sí !